recursal/SuperWikiNEXT-32B huggingface dataset:
**Боро Божиновски – Прцан** ( 1915
 во Куманово — 12 септември 1942

 во Скопска Црна Гора, Скопско) — македонски партизан, револуционер, борец за слобода на Македонија и учесник во НОВ.

Животопис
---------

### Предвоена активност

Потекнувал од многу бедно семејетво. Поминал тешко детство и младост. Изучил опинчарски занает. Спаѓал меѓу организаторите што придонеле во периодот од 1933-1937 година во Куманово да се изгради силна скоевска организација. Уште како младинец бил зачленет во УРС-овите синдикати. Раководел со кожарската подружница. Учествувал во сите акции на партијата како и во сите манифестации и демонстрации. Влегувал на состаноците што ги одржувал синдикатот на *Jyгopac* и истите ги растурал. На предизборниот митинг во 1938 година, исфрлил пароли за демократизација на земјата и слобода на народите. За учеството во оваа акција бил казнет со 15 денови затвор. Често бил затворан и мачен. Бил активен член и во културно-уметничкото друштво *„Абрашевиќ"*. Организирал масовни излети на кои спроведувал политичка дејност. Во 1940 година заедно со други младинци испишал борбени пароли и ги залепил по ѕидовите од зградите во Куманово.

### Втора светска војна

Од првите денови на окупацијата бил меѓу истакнатите комунисти кои работеле на оруженото востание. Без колебање се пријавил за Козјачкиот партизански одред (12 октомври, 1941 година). Бил еден од првите борци кои со пушки го одбележиле историскиот настан за оруженото востание на македонскиот народ. По блокадата и судирот на одредот со бугарските сили кај село Малотино, Кумановско на 17 октомври, 1941 година, тој успеал да се пробие заедно со Киро Фетак. Истата ноќ влегол во родниот град и преминал во илегалство. Се сретнал со Христијан Тодоровски - Карпош, со кого соработувале и војувале подолг период. Пролетта 1942 година заедно со Карпош заминале во Србија и стапиле во Врањскиот партизански одред. Повеќе месеци војувал во Црна Трава, каде ги покажал своите квалитети на храбар и дисциплиниран борец. По неколку месеци проведени во Врањскиот партизански одред, се вратил во Македонија. Есента 1942 година станал борец на Скопскиот партизански одред и дејствувал во Скопска Црна Гора. Учествувал во повеќе борби на одредот. Во септември 1942 година кога одредот бил блокиран од силни полициски и контрачетнички (бугаромански) сили во манастирот Благовештание, се наметнала нерамна борба во која го изгубил својот живот.

Поврзано
--------

* Козјачки партизански одред
* Скопски партизански одред

Наводи
------

1. ↑  „БОЖИНОВСКИ-ПРЦАН, Боро Величков – Македонска Енциклопедија".
2. ↑  Ристовски, Блаже (2009). *Македонска енциклопедија*. Скопје: МАНУ. стр. 184–185. ISBN 978-608-203-023-4. OCLC 499142958.CS1-одржување: датум и година (link)
3. 1 2  *Беа, загинаа, останаа*. Скопје: Историски Архив - Скопје. 1969. стр. 34–35. На `|first=` му недостасува `|last=` (help)
4. ↑  „Салтир Путински - Формирање и акции на Козјачкиот партизански одред". *www.marxists.org*.
**„Враќање во иднината 3"** (англиски: *Back to the Future 3*) — американски филм од 1990 година, во режија на Роберт Земекис, кој е автор и на сценариото заедно со Боб Гејл. Главните улоги ги играат: Мајкл Ј. Фокс, Кристофер Лојд, Мери Стинбурген, Леа Томпсон, Томас Ф. Вилсон, Елизабет Сју итн. Ова е последниот дел од трилогијата „Враќање во иднината", снимен истовремено со вториот дел, но во кино-салите се прикажувал неколку месеци по него.

Содржина
--------

Младото момче Марти Мекфлај (го игра Фокс) добива разгледница стара 70 години, испратена од неговиот пријател, чудниот доктор Браун (го игра Лојд), пронаоѓачот на временската машина. Докторот го известува Марти дека живее мирен живот на Дивиот Запад. Меѓутоа, Марти дознава дека докторот умрел кратко време по испраќањето на разгледницата и затоа се враќа во минатото за да го предупреди докторот. Кога стигнува таму, Марти открива дека докторот е вљубен во една жена (ја игра Стин бурген). По низа вратоломии, Марти и докторот успеваат да се вратат во иднината, а докторот ја зема со себе и саканата жена.

Наводи
------

1. ↑  IMDb, Back to the Future Part III (1990) (пристапено на 29.9.2017)
**БСД Ѓаволот** (англиски: *BSD Daemon*), маскотата на оперативниот систем БСД, го добила името според позадинските (daemon) процеси, посебен вид на софтверски програми на UNIX-оидни оперативни системи. Обично маскотата носи тритон кој ја симболизира можноста на даемон софтверот да подигнува (fork) нови процеси.

FreeBSD лого
Авторските права над БСД ѓаволот ги има Маршал Кирк МекКузик, кој се грижи дека маскотата се користи само за БСД-заснован софтвер и сервиси. Сегашната популарна верзија на маскотата е нацртана од Џон Ласетер, режисер на анимирани филмови, на 22 март 1988 година. Првата верзија на логото е на комичарот Фил Фоглио.

Пред сегашното лого, проектот *FreeBSD* ја користел верзијата на Џон Ласетер како лого и маскота. Сепак, оваа пракса била напуштена бидејќи употребата на ѓавол како лого не била доволно делотворна. Постојат повеќе причини за ова, а најбитната е што ѓаволот не е единствен за *FreeBSD*, бидејќи сите БСД оперативни системи го користат. Во февруари 2005 бил распишан натпревар за создавање на лого за проектот, а избраното лого станало официјално од ноември 2005.

Лиценца
-------

Употребата на БСД ѓаволот е ограничена од МекКузик, и мора да се согласува со следната лиценца:

Оригиналот на англиски:  
„Individuals may use the daemon for their personal use within the bounds of good taste (an example of bad taste was a picture of the BSD daemon blowtorching a Solaris logo). When reasonably possible, I would like the text "BSD Daemon Copyright 1988 by Marshall Kirk McKusick. All Rights Reserved." to be included. This text need not be etched into the figure or garishly displayed when using the daemon as say an Icon in a web frame. A good example of how to handle the due credit in a web page is to create a link from the daemon picture to the following text:

```
BSD Daemon Copyright 1988 by Marshall Kirk McKusick.
All Rights Reserved.
Permission to use the daemon may be obtained from:
Marshall Kirk McKusick
1614 Oxford St
Berkeley, CA 94709-1608
USA
or via email at mckusick@mckusick.com"
```
Аџари во почетокот на XX век
**Аџарите** (грузиски: აჭარლები, *Ačarlebi*) се етнографска група на Грузијци кои живеат во Аџарија во југозападна Грузија.

Религија
--------

Црквата „Св. Никола" во Батуми, Аџарија
За време на османлиското ропство во 16ти и 17 век, Аџарите го примиле исламот. Аџарите биле нарекувани уште и Грузијци-муслмимани, а на советскиот попис од 1926 биле сметани за посебна група, Аџари, посебно од Грузијците.

По распадот на СССР и независноста на Грузија, голем број на Аџари особено млади, се покрстиле и повторно ја примиле верата на нивните предци, православното христијанство. Во 1991 година, 75% од Аџарите биле муслимани, во 2006 година пак 63% биле православни христијани, а денес до 75% се православни христијани.

Надворешни врски
----------------

* Масовно покрстување на муслимани во Грузија - Агапи Архивирано на 3 јули 2014 г.

Наводи
------

1. ↑  Предлошка:Ge icon Autonomous Republic of Adjara, Department of Statistics. Архивирано на 13 април 2019 г.
| Боб наЗимските олимписки игри 2010 |
| --- |
| Двосед |   | мажи |   | жени |
| Четирисед |   | мажи |   |   |
| квалификации |

Натпреварите во **боб двосед** во женска конкуренција на Зимските олимписки игри 2010 се одржаа на 23 и 24 февруари на патеката во Вислер.

На 23 февруари, со почеток во 17:00 по месно време (UTC-8) се одржа првата, а во 19:00 втората трка. Следниот ден, со почеток во истото време се одржаа третата и четвртата трка.

Златниот медал го освоија Кајли Хамфрис и Хитер Мојс од Канада.

Освојувачи на медали
--------------------

|  |  |  |
| --- | --- | --- |
| **Злато** | **Сребро** | **Бронза** |
|  Канада (2010) Кајли Хамфрис  Хитер Мојс |  Канада (2010) Хели Апертон  Шели Ен Браун |  САД (2010) Ерин Пек  Елана Маерс |

Наводи
------

1. ↑  2010 Winter Olympics bobsleigh schedule. Accessed 6 November 2009. Архивирано на 3 ноември 2009 г.

Надворешни врски
----------------

* Боб на официјалното мрежно место на игрите (англиски) (француски)
**Барн** (симб. **b** или **б**) — мерна единица за површина еднаква на 10−28 м2 (100 fm2). Првично е воведена во јадрената физика за изразување на површината на напречниот пресекот на јадрата и реакциите. Денес наоѓа примена и во сите полиња на високоенергетската физика, за изразување на пресекот на некое расејување како мерка на веројатноста за заемодејство меѓу две мали честички. Еден барн е приближно еднаков на пресечната површина на јадрото на ураниумот. Бранот воедно е мерка за површина во јадрената четириполна и јадрената магнетна резонанција, каде служи за обројчување на заемодејството на јадрото со градиентот на електричното поле. Иако ова не е СИ-единица, истата се прифаќа за употреба со таквите единици поради постојаната употреба во честичната физика.

Потекло на името
----------------

Името „барн" потекнува од научниците на универзитетот „Пердју" кои работеле на|атомската бомба време на Втората светска војна и се соочиле со потребата од таинствен назив за пресечната површина на типичното атомско јадро (10−28 м2). Бидејќи исфрлените честички се многу непрецизни, и потребни се многу обиди за да се постигне погодок во јадрата, тие се решиле за поимот *barn* (амбар), што произлегува од американскиот идиом „не може да погоди амбар по долгата страна", кој се користи кога некој прави многу промашувања.

Кратна и делови
---------------

Израз. во СИ-единици| Единица | Меѓун.симбол | Макед.симбол | м2 | см2 |
| --- | --- | --- | --- | --- |
| мегабарн | Mb | Мб | 10−22 | 10−18 |
| килобарн | kb | кб | 10−25 | 10−21 |
| барн | b | б | 10−28 | 10−24 |
| милибарн | mb | мб | 10−31 | 10−27 |
| микробарн | μb | μб | 10−34 | 10−30 |
| нанобарн | nb | нб | 10−37 | 10−33 |
| пикобарн | pb | пб | 10−40 | 10−36 |
| фемтобарн | fb | фб | 10−43 | 10−39 |
| атобарн | ab | аб | 10−46 | 10−42 |
| зептобарн | zb | зб | 10−49 | 10−45 |
| јоктобарн | yb | јб | 10−52 | 10−48 |

Во други единици
----------------

Предметаните пресеци честопати се изразуваат во гигаелектронволти (GeV) со претворањето *ħ*2*c*2/GeV2 = 0,3894 mb = 38.940 am2.

Во природни единици (каде *ħ* = *c* = 1), ова се упростува на GeV−2 = 0,3894 mb = 38.940 am2.

### Изразено во СИ-единици

Во системот на СИ, за оваа потреба можат да се користат единици како квадратниот фемтометар (fm2).

Од СИ| 1 pm2 = 10 kb |
| 1 fm2 = 10 mb |
| 1 am2 = 10 nb |
| 1 zm2 = 10 fb |
| 1 ym2 = 10 zb |

Поврзано
--------

* Величински редови (површина)

Наводи
------

1. ↑  „барн" — Лексикон на македонскиот јазик
2. ↑  
„Non-SI units accepted for use with the SI, and units based on fundamental constants". *SI brochure (8th edition)*. BIPM. мај 2006. Посетено на 2009-03-13.
3. ↑  „The Big Apple: "Can't hit the broad side of a barn" (baseball saying)". 11 август 2014.
4. ↑  Russ Rowlett (1 септември 2004). „Units: S". *How Many? A Dictionary of Units of Measurement*. University of North Carolina at Chapel Hill. Архивирано од изворникот на 1998-12-03. Посетено на 2009-12-14.
5. ↑  Green, Jonathon (декември 1987). *Dictionary of Jargon*. Routledge Kegan & Paul. стр. 487. ISBN 0-7100-9919-3. Посетено на 2009-12-14.

Надворешни врски
----------------

* Употреба на барнот — МСЧПХ (англиски)
БТЦ Сити означен (горе десно) на картата на Љубљана.
**БТЦ Сити** (словенечки: *Družba BTC*) — трговски центар, спортски, забавен и деловен простор во Љубљана, Словенија, со повеќе од 500 продавници. Тој е еден од најголемите трговски и забавни комплекси во Европа.

Објекти
-------

БТЦ Сити има вкупна површина од повеќе од 250.000 m2 .Вклучува главен трговски центар наречен *CityPark*, 16 помали трговски центри, кино со дванаесет сали, неодамна отворениот Хотел Редисон Блу Плаза Љубљана, маркет и пазар, терен за мини голф, воден парк со спа-центар, забавен центар со казино, куглана како и две високи деловни згради. Една од нив, Кристал Палас, е највисоката зграда во Словенија.

Панорамска слика на БТЦ Сити од север.
### *CityPark*

Тој е главниот трговски центар со повеќе од 150 продавници и 15 барови и ресторани (вклучувајќи го и единствениот Бургер Кинг во Словенија). Изграден е во три фази од 2002 до 2010 година.

### Колосеј

Станува збор за кино кое било отворено во 2001 година. Има дванаесет кино сали со капацитет од 140 до 600 гледачи. Внатре во долниот дел на киното има и забавен дел со билијард и други игри, два ресторани и Мекдоналдс, три барови, книжарница и две модни продавници.

Надворешни врски
----------------

* Официјална веб-страница на БТЦ Сити
**Блур** е англиска рок група формирана во Лондон 1988. Бендот се состои од главниот вокал Дејмон Албарн, басистот Алекс Џејмс, гитаристот Грахам Коксон, и тапанарот Дејв Роунтри. Нивниот најпознат албум *Лишур* (1991) вклучуваше звуци од Медчестер и Шугејзинг. Следејќи стилска промена под влијание на англиски поп бендови како Кинкс, Битлси, и ХТС, Блур ги објавиле албумите *Модерниот Живот е Ѓубре (1993), Парклајф (1994)* и  *Големото Бегање (1995)*. Во процесот, бендот стана центат на Брит-поп културата.

При создавањето на нивниот следен албум, *Блур (1997),* бендот промина низ уште едно пресоздавање, покажувајќи дека се под влијание на Лоу-Фаи стилот на американските Инди рок групи. Третиот албум на бендот ја вклучуваше песната „Песна 2" што го направи бендот покомерцијален во САД. Нивниот следен албум, 13 (1999) вклучуваше повеќе електронски елементи и поинтимни стихови од Албарн. Во мај 2002, Коксон го напушти бендот додека го правеа нивниот седми албум Тинк Танк (2003). После турата во 2003 без Коксон, бендот паузираше и членовите бе вклучени во други проекти.

Во 2009, Коксон се врати во бендот и продолжија со серија од концерти. Во следните години тие издадоа повеќе песни и имаа интернационални тури.  Во 2012 групата доби британска музичка награда за неверојатна контрибуција до музиката. 

|  |  |
| --- | --- |
| Stub icon | *Оваа статија за музика е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 127648109
* LCCN: n92019924
* ISNI: 0000 0001 1533 5813
* GND: 5562242-2
* SUDOC: 077441516
* BNF: cb13935991k (податоци)
* BIBSYS: 6096768
* MusicBrainz: ba853904-ae25-4ebb-89d6-c44cfbd71bd2
* NKC: xx0021330

 |

 |
**Битката кај Бафеј** (турски: *Koyunhisar Savaşı*) се одвила на 27 јули 1302 година помеѓу силите на Османлиското Царство на чело со Осман I и силите на Византија на чело со Георг Музалон. Битката завршила со победа на Османлиите, која го најавила постепеното заземање на византиската територија во корист на Османлиите. Претходно Османлиите во опсада ги ставиле градовите Никеја, кој бил империјален град и Бурса. Турските напади претставувале и закана за градот Никомедија. За да го спречи ова, царот Андроник II Палеолог (1282-1328) испратил армија од околу 2.000 војници да го ослободат градот.

Така битката се случила кај Бафеј, место кое очигледно се наоѓа помеѓу Никомедија и Никеја на 27 јули [1302] година. Во битката, Османлиите успеале да го скршат отпорот на Византијците, притоа принудувајќи ги да се повлечат кон Никомедија.

Наводи
------

1. ↑  Kazhdan (1991), p. 251
2. 1 2 3 4  Bartusis (1997), p. 76
3. ↑  Kazhdan (1991), pp. 1539–1540
4. 1 2  Kazhdan (1991), pp. 251, 1421
5. 1 2  Nicol (1993), p. 126

|  |  |  |  |
| --- | --- | --- | --- |
| 

| * п
* р
* у
Османлиско-византискивојни |
| --- |
|  |
| 
* Бафеј
* Димбос
* Каталонска кампања
* Бурса
* Пелеканон
* Никеја
* Никомедија
* Галополе 1
* Галиполе 2
* Одрин
* Солун 1
* Филаделфија
* Цариград 1
* Цариград 1
* Солун 2
* Цариград 3
* Трабзон
* Крим
* Воница

 |

 |
**Вилијам Ламберт** бил писател на Повелбата за права на Соединетите Држави, чијашто рачно напишана копија од Повелбата за права виси во Националните архиви на САД.

Вилијам Ламберт служел како конгресен службеник за време на изготвувањето на Повелбата за права.

Во текот на 1820-тите години, Ламберт бил член на престижното друштво, Колумбискиот институт за унапредување на уметностите и науките, кој меѓу своите членови ги вбројувало поранешните претседатели Ендру Џексон и Џон Квинси Адамс и многу познати луѓе на денот, вклучително и познати воени претставници, лица од државната служба, медицински работници и практичари од други професии.

Поврзано
--------

* *Посовршен сојуз*, филм од 1989 година
* Ден на Уставот (Соединети Држави)
* Устав на Соединетите Држави
* Историја на Уставот на Соединетите Држави
* Историја на Соединетите Држави
* Национален уставен центар
* Повелба за правата на Соединетите Држави

Наводи
------

1. ↑  Rathbun, Richard. *The Columbian institute for the promotion of arts and sciences: A Washington Society of 1816-1838*. Bulletin of the United States National Museum, 18 октомври 1917. Посетено на 4 февруари 2021.

Надворешни врски
----------------

* Служба за национален парк „Текст и историја на уставот" Архивирано на 12 октомври 2012 г.
**Бродечки манастир** — манастир во областа Горна Река, во западниот дел на Македонија. Манастирот се наоѓа на падините на Ничпурска Планина, односно спојот на Шар Планина и Кораб. Од селото Бродец е оддалечен околу 3 км. Посветен е на Света Петка.

Историја
--------

Местото на коешто е изграден манастирот се наоѓа во непосредна близина на извори на лековита вода, каде што во 1960-тите години била изградена импровизирана чешма. Изградбата на манастирот започнала во 2012 година со добротвотни прилози на луѓе кои потекнуваат од крајот и од претпријатија. Манастирот бил завршен во 2015 година и осветен од страна на Митрополитот г. Јосиф на свеченост одржана во август истата година.

Градби
------

Во склоп на манастирот влегуваат црква и параклис. Параклисот всушност претставува молитвен олтар кој се состои од чешмата од која се верува дека тече лековита вода и икона на Света Петка поставена над чешмата. Во непосредна близина на манастирот, покрај патот кој води до него, има уште една чешма.

### Црква „Св. Петка"

Главна статија: Црква „Св. Петка" - Бродец
Црквата се наоѓа во средишниот дел на манастирот. Таа има четириаголна основа, со осумаголна купола која се издига од средишниот дел на покривот, натстрешница пред влезот на храмот и полукружна апсида на источниот ѕид. Внатрешноста на црквата е фрескоживописана.

Галерија
--------

* Патоказ до манастиротПатоказ до манастирот
* Чешмата во близина на манастиротЧешмата во близина на манастирот
* Црквата „Св. Петка"Црквата „Св. Петка"
* Параклисот со молитвениот простор и чешмата во дворот на манастиротПараклисот со молитвениот простор и чешмата во дворот на манастирот

Наводи
------

1. 1 2  „Никна манастир во близина на лековитите води во Бродец Архивирано на 11 август 2015 г.". *Вечер*. 7 август 2015.

Надворешни врски
----------------

* Бродечки манастир на Ризницата ?
**Суштество** - (*грч. τὸ ὄν; лат. ens*), она што е (*id quod est*): ствар, предмет, актуалност, поединечно и конкретно суштество кое ја конституира стварноста. Основното значење на поимот е "да се биде нешто", односно суштество е сè она на што на кој било начин може да му се припише дека *е*, она што го има битието како својственост. Суштеството е најуниверзалниот поим и темелниот објект на метафизиката, не е можно да се дефинира по родот и специфичната разлика. Поимот суштество како такво (*ens ut sic*) е еден и аналоген, изрекува крајна апстракција и кажува само дека нешто *е*, значи му се противи на ништото (нулата), и ги опфаќа реалните и умствените суштества (*ens rationis*). Реалните суштества можат да бидат стварни и можни; стварните можат да бидат самостојни (супстанциите) и несамостојни (акциденциите); самостојните (супстанциите) можат да бидат независни (Бог) и зависни (створенијата). Мисленото суштество (*ens rationis*) пак, може да биде со темел во стварноста (на пр. просторот) или без темел во стварноста (на пр. ништожеството). Апсолутниот темел на суштествувањето е реалното, стварното, самостојното и независното, и како такво оригиналното битие, темелот на сите останати видови суштества. Прашањата за суштеството ги проучува метафизиката (онтологијата).

Поврзано
--------

* Атман
* Cogito ergo sum
* Ентитет
* Есенција
* Егзистенционализам
* Живо суштество
* Онтологија
* Господ
* Феномен
* Време

Наводи
------

1. ↑  Оксфордски англиски речник (онлајн ед.). Прес на Универзитетот Оксфорд.
**Богоја Младенов Стевковски** ( 1915
 во Ново Село (Скопско) ― 15 април 1945

 во Будровци, Хрватска) — македонски партизан, револуционер, борец за слобода на Македонија и учесник во НОВ.

Животопис
---------

Израснат е во сиромашно семејство. Завршил основно училиште, по што се занимавал со земјоделство. Во ноември 1944 година стапил во Шеснаесеттата македонска ударна бригада со која учествувал во акциите за разоружување и ликвидирање на балистичките банди во Косово. Потоа заминал во Срем, каде по успешното совладување на воената обука учествувал во тешките и крвави битки против германските и усташки формации. На 15 април 1945 година во една битка пред Будровци во близината на Ѓаково, загинал. Бил закопан на местото на загинувањето.

Наводи
------

1. ↑  *Беа, загинаа, останаа*. Скопје: Историски Архив. 1969. стр. 131. На `|first=` му недостасува `|last=` (help)
**Битката кај Аоос** (денешна река Војуша) била водена во 198 година п.н.е. помеѓу Римската Република и Кралството Македонија, во областа меѓу современите Тепелена и Клисура во Албанија. Римските сили биле предводени од Тит Квинтиј Фламинин, а македонските биле предводени од Филип V.

Македонската војска се сместила зад еден премин во недостапна положба. Еден мештански овчар ги водел Римјаните на таен пат што ги одвел зад македонската положба. Фламинин ги водел своите трупи низ овој таен пат и ги напаѓал Македонците од задниот дел, ставајќи ја нивната положба неиздржлива и нанесувајќи околу 2.000 жртви. Војската на Филип се повлекла со преживеаните, а двајцата команданти се сретнале повторно кај Киноскефале следната година.

Наводи
------

1. ↑  Robert Firth (1 февруари 2013). *Beat the Drum Slowly*. eBookIt.com. стр. 195–. ISBN 978-1-4566-0840-8.
2. ↑  Ливиј 32.10-12
|  |  |  |  |
| --- | --- | --- | --- |
| 

| Кавкаски поход |
| --- |
|  |
| 
 Бергман –  Сарикамиш –  Ардахан –  Ван –  Манцикерт –  Кара Килис –  Ерзурум  –  Трабзон –  Битлис  –  Ерзинџан –  Сардарапад –  Абаран –  Кара Килис  –  Баку  |

 |

**Битката кај Сарикамиш** — битка помеѓу Отоманското Царство и Руското Царство во текот на Првата светска војна.

Битката кај Саракамиш траела од 22 декември 1914 до 17 јануари 1915 година. Русија го сметала Кавкаскиот фронт за помалку важен од Источниот фронт каде учествувале најголемиот дел од војските. За време на последната Руско-турска војна (1877-1878) Русија го зазела градот Карс, поради тоа Русија се плашела дека Турците ќе извршат напад кон градот. Турскиот министер за војна Енвер Паша наредил мобилизација на Третата турска армија која имала сила меѓу 95,000 и 190,000 војници. Но до моментот на доаѓање на армијата до границата таа бројка се намалила на 80,000 војници бидејќи голем дел од војниците дезертирале или побегнале кон планините. Од друга страна руската кавкаска армија имала околу 100,000 војници но поголемиот дел од оваа армија војувала на Источниот фронт.

Кога турските сили пристигнале на Кавказ, началникот на руската армија имал на располагање околу 60,000 војници. Кон средината на декември Енвер Паша пристигнал на Кавказ преку Ерменија и наредил да се заземат сите патишта кои воделе до градот Саракамиш. Германскио советник Ото фон Сандерс го советувал на Евнер Паша да го повлече планот за напад но тој одбил. Турската армија била поделена во два дела кои не пристигнале пред градот во исто време туку првата армија на 29 декември 1914 а втората на 3 јануари 1915 година. Првата девизија успеала да ги освои западните делови од градот, а кога пристигнала втората девизија нападот од нејзина стран бил без координација. Руските сили успевале да ги одбиваат турските напади.

На 4 јануари османлиската армија се повлекла преку планините во големата зима. Во битката од околу 30,000 турски војници биле убиени наспроти 60,000 руски војници. За овој пораз Евнер Паша ги обвинил Ерменците бидејќи ја нападнале линијата која ги снабдувала турските војници. Ова довело до започнување на т.н. Ерменски геноцид. Во февруари 1915 г. сите 60,000 мобилизирани ерменски војници биле затворени во логори и убиени.

Наводи
------

1. ↑  The Encyclopedia Americana, 1920, v.28, p.404
2. ↑  Edward J. Erickson, *Ordered to Die: A History of the Ottoman Army in the First World War*. Westport, CT: Greenwood Press, 2001, p. 57.
3. ↑  Edward J. Erickson, *Ordered to Die: A History of the Ottoman Army in the First World War*, Greenwood Publishing Group, ISBN 9780313315169, sayfa 60.
4. 1 2 3  Erickson, *Ordered to Die*, pp. 59-60.
**Глигор Петров Пазавански (**прекар ***Гоче*)** ( 1920

 во Кратово — 29 јули 1944

 во Штип) — македонски партизан, борец за слобода на Македонија и учесник во НОВ.

Животопис
---------

Израснал во сиромашно занаетчиско семејство. Основното и граѓанското училиште го завршил во Кратово ѝ во 1934 година бил примен на Воената пиротехничка школа во Крушевац. Годините што ги минал во военото училиште и крушевачката средина му дале можност освен пиротехничката вештина да научи уште многу од животот, се запознал со идеите на комунизмот, работничкиот пролетаријат и неговата борба против капитализмот. По завршување на военото училиште стапил на работа на воениот аеродром во Скопје. Преку извршени разни задачи, бил оценет дека е напреден младинец, па со тоа бил примен за член на КПЈ.

Втора светска војна
-------------------

По капитулацијата на Кралството Југославија, во 1941 година се вратил назад во Кратово. Бил примен на работа во општината, а подоцна бил назначен за службеник во околискиот суд. Уште веднаш, по враќањето во Кратово, се поврзал со другите другари од детството, како Владо Гаџев, Цветко Тонев, Јове Гичев и други. Со нив работел на формирање партиска организација и активно учествувале во извршувањето на сите поставени задачи. Во својата активност особено се истакнувал во печатењето и умножувањето на летоци, извадоци од весникот *„Дедо Иван"*, пишување писма и друг пропаганден материјал. Во почетокот, како службеник во судот тајно ја носел дома машината за пишување, а подоцна партиската организација од средствата собрани како *црвена помош* набавила машина за пишување и му ја доверила нему. Бугарските власти го следеле, сослушувале и честопати вршеле претрес на нивната куќа. Во февруари 1944 година, Бугарите уапсиле поголема група младинци и ги префрлиле во скопскиот затвор. Гоче и другите членови на КПЈ оцениле дека не можат повеќе да останат безбедни во Кратово, па затоа заедно со Јове Гичев и Страхил Досевски преминале на кумановскиот терен (на 16 февруари 1944 година), а на 26 февруари 1944 година се приклучил како борец на Треттатa македонска ударна бригада. Во сите борби се истакнал како добар борец и вешт пиротехничар. Во борбата што ја водела бригадата крај селото Костурино, бил ранет на повеќе места и префрлен во партизанската болница на планината Плачковица. Болницата била откриена, опколена ѝ Гоче со другите болни бил заробен и спроведен во штипскиот затвор. На 29 јули 1944 година без судска пресуда Гоче е стрелан во Штип, на десниот брег на реката Брегалннца, на истото место каде неколку месеци порано, Бугарската полиција ја стрелала ѝ неговата сестра Вера Пазаванска.

Во неговиот роден град, Кратово, именувана е улица по неговот име.

Поврзано
--------

* Вера Пазаванска
* Масакр во Штип

Наводи
------

1. 1 2 3 4  *Нивната борба за слобода, наш патоказ за иднината*. Кратово: Општински одбор на СЗБ НОВ Кратово. 1985. стр. 47–48.
2. ↑  „Германска бомба го ранила, германски лекар го излекувал по авиобомбардирањето на Штип на 6 април 1941". *ММС*. 2019-04-06. Архивирано од изворникот на 2021-08-06.
3. ↑  „Податотека:Стара куќа на улица Глигор Пазавански бр. 22, Кратово.jpg". *Википедија*.
пнеумонија

Воспаление на белите дробови (пнеумонија)
-----------------------------------------

Пнеумониите се специфични и опасни заболувања кај децата особено во период кај новороденчето и доенчето. Тоа се едни од најтешките заболувања на органите на дишење и затоа треба да се сватат најсериозно и секогаш да се помисли на нив при висока температура, како би можело навреме да се преземе лекувањето. Пнеумониите се предизвикани од разни типови на пнеумококи, стафилококи, стрептококи, вируси, рикеции.
Класични форми на пнеумонија се пнеумонија и бронхопнеумонија.

Пнеумонија
----------

Главна статија: Пнеумонија
Почнува нагло со висока температура, која не реагира на антипиретици. Во почетокот можат да се јават и болки во стомакот и да дадат лажна слика дека станува збор за appendicitis(слепо црево). Може да е проследена со повраќања и главоболки. Наскоро се јавува отежнато дишење и црвенило на лицето со зажарени образи. Кашлицата е прво сува, а потоа станува влажна со слузаво гнојни исплувки.

Бронхопнеумонија
----------------

Главна статија: Бронхопневмонија
Најчесто настанува секундарно како КОМПЛИКАЦИЈА на претходно заболување на дишните патишта, но може да се јави и примарно. Клиничката слика на бронхопнеумонијата зависи од видот на бацилите и од староста на заболеното дете. 

### Бронхопнеумонијата кај новороденче и мало доенче

Често поминува благо, без покачена температура, без диспнеа и кашлица. Може да се види само цијаноза(модро) околу усните или изразите бледило. Детето слабо цица. Смртноста е голема поради малата отпорност на новороденчето и малото доенче.

### Бронхопнеумонија кај постаро доенче и мало дете

Почнува со нагла појава на висока температура и кашлица, некогаш има упорно повраќање. Детето е малаксано, дишењето е забрзано,површно и отежнато и исхараната е нарушена.

Други форми на пнеумонија
-------------------------

Аспирациона пнеумонија настанува за време на раѓањето кога детето аспирира од плодовата вода.
Стафилококна пнеумонија се јавува во доеничкиот период и извори на инфекција се најчесто гнојните кожни инфекции (пр. мастит) кај мајката и друго.
Хронична пнеумонија се развива при грип, морбили, пертусис.

Профилакса
----------

Треба да се зајакне имунитетот на децата со правилна нега и исхрана.
Исхраната на детето треба да биде добро составена, како во количество, така и во квалитет. Доволно и редовно внесување на белковини и витамини со што се овозможува правилно растење и развивање, а организмот се оспособува за борба против инфекции.
Негата се состои во физичко зајакнување на организмот. Од непроценливо значење е престојување на воздух во секој годишен период, воздушно капење, сончање, капење, престој на море.
Значања улога во профилаксата на овие заболувања има и настојувањето да се избегнуваат средбите на здрави деца со заболени деца од респираторни инфекции.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
Битолската богословија во 1927 година
**Богословија** или **семинарија** — училиште за обука на христијански свештеници. Така се нарекува и зградата во која е сместено ваков вид училиште.

Потекло
-------

Поимот *богословија* е словенски, додека *семинарија* (seminarium - „расадник") е латински и се однесува на училишта за обука на христијански свештеници. Во минатото - во Германија, Русија и на други места исто се нарекувале и училиштата за учители, па соодветно имало *духовна семинарија* и *учителска семинарија*.

Опис
----

Во Римокатоличката и Протестантската црква, семинаријата може да биде или више (или високо) или средно училиште, а за да се разликуваат тие неформално се нарекуваат *голема семинарија* (висока) и *мала семинарија* (средно), соодветно.

Во православните цркви на Македонија, Русија, Бугарија, Србија, богословијата е средно училиште, додека високото образование се стекнува на *богословски факултет*.

Богословии во Македонија
------------------------

Со возобновувањето на автокефалноста на Охридската архиепископија во лицето на Македонската православна црква, на Третиот црковно-народен собор, одржан во Охрид, во 1967 година, се донесува и Одлука за основање на средно богословско училиште, во кое ќе се школува, на свој мајчин јазик, идниот кадар на црквата.

Во периодот меѓу двете светски војни на подрачјето на Македонија работела Битолската богословија.

Поврзано
--------

* Битолска богословија
* Македонска православна богословија „Св. Климент Охридски"

Наводи
------

1. ↑  „богословија" — Дигитален речник на македонскиот јазик
2. ↑  „богословија" — Официјален дигитален речник на македонскиот јазик
3. ↑  „семинарија" — Дигитален речник на македонскиот јазик
4. ↑  „семинарија" — Официјален дигитален речник на македонскиот јазик
**Богоја Цветков Ставрески** (1923 во Велмеј, Охридско — септември 1944 во Белица, Кичевско) македонски партизан, учесник во НОБ.

Животопис
---------

Богоја Цветков Ставрески е роден во селото Велмеј. Се занимава со земјоделство. Во НОБ доброволно пристапува на 28 август 1944 година. Како борец на Шестата македонска бригада загинува кај селото Белица, во септември 1944 година.

Наводи
------


1. ↑ . Охрид и охридско во борбата против фашизмот. ЗБОРНИК на паднатите борци во народно-ослободителната борба и револуција и жртвите на фашистичкиот терор во Охрид и охридско 1941-1945. Охрид. 1976. Отсутно или празно `|title=` (help)CS1-одржување: друго (link)
Библиотека „Гоце Делчев" - Гевгелија во 2011 година
Јавна општинска установа Библиотека „Гоце Делчев" - Гевгелија е библиотека во Гевгелија, Македонија.

Објект
------

Фасадата на куќата каде што е сместена библиотеката „Гоце Делчев" во Гевгелија го доби автентичниот лик по реставрацијата и конзервацијата, што во 2013-та ја изврши стручен тим од Заводот и музеј Струмица. Обновениот објект, кој датира од крајот на 19 век беше меѓу 250-те објекти од програмата на Министерството за култура за реставрација на фасади од стара градска архитектура.

Објектот функционира како библиотека по Втората светска војна, а претходно  имал други намени и различни сопственици.

Книжен фонд
-----------

Библиотеката денес располага со книжен фонд од околу 60.000 монографски публикации, комплетирани и укоричени дневни весници и списанија, референтна литература, ракописи, документи, албуми и видеоматеријали.

Наводи
------

1. ↑  Порта3 (2014-01-23). „Вратен автентичниот лик на фасадата на гевгелиската библиотека „Гоце Делчев"". *Порта3 - градежништво, архитектура и екологија*. Посетено на 2022-06-04.
2. ↑  „ОКОЛУ 700 ЧЛЕНОВИ НА ГРАДСКАТА БИБЛИОТЕКА „ГОЦЕ ДЕЛЧЕВ" ВО ГЕВГЕЛИЈА ЛАНИ ПРОЧИТАЛЕ ОКОЛУ 20.000 КНИГИ". *ТВ НОВА 12*. 2022-01-13. Посетено на 2022-06-04.
Брдски топ Шкода М.28 во прашки воен музеј
Брдски топ Шкода М.28 во прашки воен музеј
**Брдскиот топ 75mm Шкода модел 1928** (**75мм М.28**) се произведувал во Шкодините заводи во П’лзењ, Чехословачка, исклучиво за Југословенската Кралска војска. Претставува модернизирана верзија на Шкодиниот брдски топ од 1915 година.

Плочка со сериски број
Ознаки на дното од чаурата

Тактичко-технички одлики
------------------------

* Калибар: 75 мм
* Маса: 710 км
* Должина на цевката: 1,345 м (18 калибри)
* Маса на проектилот: 6,3 кг
* Почетна брзина: 425 м/с
* Дострел: 8700 m
* Елевација: -8/+50°
* Хоризонтален агол на дејство: 7°
**Берне** (германски: *Berne*) — општина во округот Везермарш, во сојузната покраина Долна Саксонија, Германија. Се наоѓа на левиот брег на реката Везер, околу 20 километри источно од Олденбург и 25 километри северозападно од Бремен.

Географија
----------

### Местоположба

Општината Берне се наоѓа во јужниот дел на округот Везермарш, сместена на устието на реките Берне во Олен, притока на Хунте. Денешната општина се наоѓа во историската област Штединген.

### Соседни општини

Во северозападниот дел на општината се граничи со Хунте, а во североисточниот дел со Везер. Везер истовремено образува граница со Бремен (градската единица Блументал). Југоисточно се граничи со општината Лемвердер, а на југ со округот Олденбург. Северозападно од Берне се наоѓа градот Елсфлет.

### Општински единици

Општината Берне се состои од местата: Беке, Барденфлет, Берне (гл. место), Бернебител, Бетингбирен, Бутел, Бутлерхерне, Кампе, Колдевај, Драјзилен, Филје, Ганспе, Ганспе Аусендајх, Глизинг, Ханефер, Харменхаузен, Хекелермор, Хекелн, Хидигварден, Хидигвардермор, Хунтебрик, Јулиусплате, Катјенбител, Кетеренде, Лихтенбергерзил, Моцен, Нојенхунторф, Нојенхунторферзил, Нојенхунторфермор, Нојенкоп, Нојмилен, Охолт, Орт, Олен, Оленермор, Пфалхаузен, Ранценбител, Шлите, Шлитербург, Шлитердајх, Варфлет, Вердер, Вердерхеле и Везердајх. Административното општинско седиште е местото Берне.

### Природни области

На општинското подрачје се наоѓаат:

* Природната област Јулиусплате, североисточно од Берне на левиот брег на Везер на истоимениот поранешен остров на Везер.
* Витемор, како дел од Природната област Холер- и Витемор.

Наводи
------

1. ↑   „Населеност на окрузите, општините и месните заедници во Долна Саксонија на 31 декември 2020". *Служба за статистика и комуникациска технологија на Долна Саксонија*. јули 2021. (германски)
2. ↑  Gemeinde Berne – Zahlen / Daten / Fakten, abgerufen am 7. April 2012

Надворешни врски
----------------

* Берне на Ризницата ?

|  |  |  |  |  |
| --- | --- | --- | --- | --- |
| 

| * п
* р
* у
Градови и општини во округот Везермарш |
| --- |
|  |
| 
* Берне
* **Браке**
* Бутјадинген
* Елсфлет
* Јаде
* Лемвердер
* Норденхам
* Овелгене
* Штадланд

 | ГрбГрб |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 126816002
* LCCN: n93041739
* GND: 4339508-9

 |

 |
**Библиомантија** е користење на книги за претскажување. Овој метод ги користи светите книги (посебно специфични зборови или стихови) за исцелување, за отстранување лоши ентитети или за претскажување. Се користи во повеќето светски религии. „Она што се Ведите за Хиндусите, Хомер за Атињаните, и Овид и Вергилиј за Римјаните, Стариот завет бил за Евреите, Стариот и Новиот завет е за христијаните, а Куранот за муслиманите." (извадок од Еврејска Енциклопедија). Како и да е, Библијата (Трета книга Мојсиева, 19:26) го забранува претскажувањето.

Понекогаш овој термин се користи за начинот на предвидување при кој се зема било која книга и се отвора на било која случајна страница, а делот кој ќе се прочита се смета за одговор на поставеното прашање во врска со иднината. За оваа цел може да се земе било која книга, иако и овде се препорачува употреба на некоја света книга.
**Брегалничката мисија** е мисионерско-просветителска мисија на Кирил и Методиј меѓу македонските Словени кои живееле по сливот на реката Брегалница. Таа мислија според некои истражувачи, ѝ претходела на Моравската мисија. За просветителската дејснот на Кирил и Методиј меѓу Јужните Словени наоѓаме податоци во Краткото житие на Кирил (Успение Кирилово), Пролошките житија на Кирил и Методиј, Солунската легенда, Второто словенско житие на Наум Охридски, староруското книжевно дело „Повест временних лет", Моравската легенда, Чешката легенда, Дукљанскиот летопис, двете грчки житија на Климент Охридски и др. Не постојат, меѓутоа, никакви податоци за евентуалната мисија на Кирил и Методиј меѓу македонските Словени во двата најзначајни извори за животот и делото на солунските браќа - нивните пространи житија. Еден дел од истражувачите на Кирилометодиевото дело ја прифаќаат историската достоверност на Брегалничката мисија (Ј. Добровски, А.Х. Востоков, П.Ј. Шафарик, Е. Георгиев, Б. Панов и др.), додека други ја ставаат под сомнение тезата за евентуалната мисија на словенските просветители меѓу брегалничките Словени (А. Воронов, Е.Голубински, В. Јагиќ и др)

Наводи
------

1. ↑  Речник на старата македонска книжевност, Ѓорѓи Поп-Атанасов, Македонска книга, 1989, стр.24-25
**Гале Фиданоски** (Битуше, Гостиварско,  1936
) — македонски новинар и публицист.

Животопис
---------

Фиданоски е роден во 1936 година во гостиварското долнореканско село Битуше, каде што ги поминал и своите најрани детски години. По завршување на основното образование се запишал во учителската школа „Никола Карев" во Скопје. Со дипломата народен учител две години работел во ОУ „Иво Рибар Лола" во Ростуше. Во 1962 дипломирал на Филозофскиот факултет во Скопје и истата година е поставен за директор на ОУ „Денче Дејаноски" во Маврови Анови. По три години работа во Маврово, во 1965 година е примен за новинар-уредник во Радио Гостивар, каде што како новинар-урендик, односно директор и главен и одговорен уредник останал сè до пензионирањето во 2000 година. Покрај активната и ангажирана новинарска работа во Радио Гостивар, нешто повеќе од 35 години бил и дописник на Радио Скопје од Гостивар. Соработува и со други електронски и печатени медиуми.

Библиографија
-------------

* 1976 - Априлскиот злостор во Ново Село;
* 2010 - Копанка (се јавува како потготвувач. Книгата е печалбарски запис на неговиот татко Трпе Фиданоски);

Наводи
------

1. ↑  „*Мастилен молив напиша книга - Дневник*". Архивирано од изворникот на 2016-03-04. Посетено на 2014-12-07.
2. ↑  Копанка
БПА во рамките на АнтарктикБПА
Местоположба на брегот

Бреговите на принцезите Астрид и Рагнхилда
**Брег на Принцезата Астрид** (норвешки: *Prinsesse Astrid Kyst*, англиски: *Princess Astrid Coast*) — дел од бреговата линија на Земјата на Кралицата Мод на Антарктикот помеѓу 5° и 20° ИГД. Целиот брег се граничи со ледени гребени. Подрачјето е откриено од капетанот Х. Халворсен на бродот „Севиља" во март 1931 г. Во 1932 г. е наречен во чест на норвешката принцеза Астрид. Мразот на континенталниот ледник има дебелина до 4.000 м во внатрешноста. Овие дебели ледници ги држат крајбрежни планински венци. На Брегот на Принцезата Астрид, дел од мразот не тече низ планините, излевајќи се врз релативно рамна земја на него. Исто така, the студениот воздух се прелева преку планините, создавајќи мошне силни и трајни ветришта кои го оддувуваат снегот од ледничките врвови, оставајќи светлосини места од гол мраз. Врз бреговата линија е ледениот гребен, кој е многу погладок. Ледничките ледотеци на морската површина е вон дофатот на безредната површина на морскиот мраз кој се зацврснувал цела зима.

Кај брегот се наоѓаат Лазаревото и Рисер-Ларсеновото Мморе, обете рабни мориња на Јужниот Океан. Од норвешко гледиште, Морето на Кралот Хокон VII се протега на тоа место и долж целиот брег на Земјата на Кралицата Мод. Во средишниот дел на Брегот на Принцезата Астрид се наоѓа Ширмахеровата Оаза, каде работи руската истражувачка станица „Новолазаревскаја" од 1961 г. наваму. Пред тоа (1959–1961) станицата била на подрачјето на Брегот на Принцезата Астрид. Од 1959 г. наваму Брегот на Принцезата Астрид е предмет на систематско истражување од страна на советските и руските антарктички експедиции.

Поврзано
--------

* Брег на Принцезата Рагнхилда
* Земја на Кралицата Мод

Наводи
------

1. ↑  „Princess Astrid Coast". Australian Antarctic Data Centre. Посетено на 19 мај 2019.
2. ↑  „Princess Astrid Coast, Antarctica" (англиски). NASA Earth Observatory. 29 септември 2001. Посетено на 19 мај 2019. *Оваа статија содржи текст од овој извор, кој е во јавна сопственост.*
3. ↑  „Princess Astrid Coast". *TheFreeDictionary.com*. Посетено на 19 мај 2019.

 *Оваа статија содржи материјал во јавна сопственост од Геолошкиот топографски институт на САД (USGS)* — документ: „Брег на Принцезата Астрид" (содржини од Информативниот систем за географски имиња). (англиски)

Надворешни врски
----------------

* Распределеноста и состојбата на антарктичките фоки и пингвини долж Брегот на Принцезата Астрид, Источен Антарктик (англиски)

Координати: 70°45′S 12°30′E﻿ / ﻿70.750° ЈГШ; 12.500° ИГД﻿ / -70.750; 12.500
**Битката кај Гравија** (грчки: Μάχη στο Χάνι της Γραβιάς) се водела помеѓу Грците и Османлиите и претставува дел од Грчката војна за независност на 8 мај 1821 година. На чело на грчките востаници бил Одисеј Андроутсос, чија чета броела околу 120 војници, наспроти османлиската на чие чело бил Омер Вриони кој имал армија од 9.000 војници.

Битка
-----

По поразот на Грците во Битката кај Аламана и убивањето на нивниот водач Атанасиос Диакос, турската војска под команда на Омер Вриони, покренала напад со околу 9.000 војници на Пелопонез. Грчките позиции биле позиционирани во Гравија, на чело со Одисеј Андроутсос. Откако нивното место било опколено, започнала борбата во која грчката страна успеала да им нанесе големи човечки загуби на Османлиите. Кога битката стивнала, Османлиите се обиделе преку топовски напад да го заземат градот, сепак во меѓувреме грчките позиции успеале да побегнат од населеното место.

Значењето на оваа битка е од голема важност за Грција бидејќи конечно успеала на еден начин да и нанесе пораз на османлиската армија.

Наводи
------

1. 1 2 3 4 5  Paroulakis, p. 71.
2. ↑  Јанис Макријанис' *Memoirs*, Book 1 Chapter 5

|  |  |  |  |
| --- | --- | --- | --- |
| 

| * п
* р
* у
Грчка војна за независност |
| --- |
|  |
| **Избувнување на востанието (1821)**
* Влашко востание
* Аламана
* Гравија
* Валтетси
* Долијана
* Драгашани
* Скулени
* Василика
* Триполи

---

**1822–1824**
* Хиос
* Пета
* Дервенакија
* I Мисолонги
* Крпеница
* II Мисолонги
* Псара
* Самос
* Геронтас

---

**Грчка граѓанска војна (1824-1825)**

---

**Египетска интервенција (1825–1826)**
* Сфактерија
* Манијаки
* Лерна
* III Мисолонги
* Мани
* Арашова
* Каматеро
* Фалерон

---

**Интервенција на големите сили (1827–1829)**
* Наварино
* Петра
 |

 |
**Вестиното семејство** (ИБС: 401) е семејство на астероиди. Ова кратерско семејството се наоѓа во внатрешниот астероиден појас, во близина на истоименото и главно тело, 4 Веста. Тоа е едно од најголемите семејства на астероиди со повеќе од 15.000 познати членови и се состои од претежно светли астероиди од типот V, т.н. „вестоиди"

Одлики
------

 Местоположба и структура на вестиното семејство
Во вестини астероиди спаѓаат: 4 Веста, втор најмасивен астероид (просечен пречник од 530 km), и многу мали астероиди со пречник под 10 км. Најсветлите меѓу нив, 1929 Колаа и 2045 Пекинг, имаат апсолутна светлосна величина од 12,2, што би значело дека имаат полупречник од околу 7,5 km ако претпоставиме дека имаат високо албедо колку и 4 Веста.

Семејството потекнува од судар на астероидот 4 Веста, а џиновскиот кратер на нејзиниот јужен пол е најверојатно местото каде се случил сударот. Се смета дека од ова семејството потекнуваат ХЕД метеоритите.

Во вестиното семејство има и неколку астероиди од типот J (поврзани со типот V), за кои се смета дека потекнуваат од подлабоките слоеви на кората на Веста и се слични на диогенит метеоритите.

Со анализата на нивниот број со цел за хиерархиско групирање (од Запала во 1995) се утврдило дека има голема група на „главни" членови на семејството, чии орбитални константи се приближни

|  | a*р* | eр | *iр* |
| --- | --- | --- | --- |
| мин | 2.26 ае | 0,075 | 5,6° |
| макс | 2.48 AЕ | 0,122 | 7,9° |

Ова ги дава приближните граници во кои се движи семејството. Во сегашната епоха, опсегот на оскулирачки орбитални елементи на овие главни членови е:

|  | *а* | e | *i* |
| --- | --- | --- | --- |
| мин | 2.26 ае | 0,035 | 5,0° |
| макс | 2.48 AЕ | 0,162 | 8,3° |

Анализата на Запала од 1995 година биле пронајдени 235 главни членови. Преку пребарувањето на базата на податоци (AstDys) за 96944 мали планети во 2005 година било пронајдено 6051 тело (околу 6% од вкупниот број во базата) кои се наоѓаат во регионот на Вестиното семејство (според првата табела погоре).

Натрапници
----------

Спектроскопските анализи покажале дека некои од најголемите вестоиди се всушност натрапници. Тие не се ниту од V ни од J тип во спектралната класа, но сосема случајно имаат слични орбитални елементи. Такви се: 306 Унитас, 442 Ајхсфелдија, 1697 Коскениеми, 1781 Ван Бизбрук, 2024 Меклафлин, 2029 Биноми, 2086 Њуел, 2346 Лилио и други. (Откриени биле по пребарувањето на мноштво бази на податоци за таксономија на астероиди ).

Наводи
------

* Запала, Винченцо ; Бенџоја, Филип; Челино, Алберто; Фаринела, Паоло ; и Фрошле, Клод; *Семејства на астероиди: Пребарување на примерок од 12.487 астероиди користејќи две различни техники за групирање*, Икар, том 116, број 2 (август 1995), страници 291–314
* Бас, Шелте Ј. и Бинзел, Ричард П .; *Фаза II од спектроскопското истражување на астероидите во малиот главен појас*, Icarus Vo.. 158, стр. 106 (2002). Врска .
* Веб-страницата AstDys. Соодветни елементи за 96944 нумерирани помали планети.